Kun puhutaan jokaisenoikeuksia rajoittavasta "pihapiiristä", tarkoitetaan asuinrakennuksen piha-aluetta aka pihapiiriä, mitä suojaa kotirauha. Arkikielisellä ilmaisulla piha voi toki tarkoittaa vaikka laitoksen tai kauppakeskuksen pihaa, joita kotirauha ei suojaa. Julkisrauha on toinen jokaisenoikeuksia rajoittava tekijä. Alue (kuten tässä) EI voi nauttia julkisrauhan suojaa, ellei se ole 1. aidattu ja 2. alueella liikkuminen on viranomaisen päätöksellä kielletty. Nämä löytyy lakitekstistä (ja lain esivalmisteluista).

Maallikolle suunnatut jokaisenoikeuksien ohjeet ovat yksinkertaistettuja. "Aiheuttaa häiriötä" viitannee nähdäkseni kotirauhan ja julkisrauhan rikkomiseen tai muuhun häiriökäytökseen (kenties järjestyslakiin liittyen). Tiellä kävely ja pyöräily ei ole häiriökäytöstä, eikä tällä maatalousalueen läpäisevällä tiellä kulkeminen riko kotirauhaa eikä julkisrauhaa, sillä tie ei kulje kotirauhan eikä julkisrauhan suojaamalla alueella.
Tiellä kulkeminen ei myöskään voi haitata maankäyttöä, sillä tiet on tehty kulkemista varten. Maankäytön haittaamisella tarkoitetaan esimerkiksi pellolla viljelysaikaan kulkemista, joka haittaa maankäyttöä eli viljelyä. Tie ei ole myöskään erityiseen käyttöön otettu alue, vaan tie. Erityiseen käyttöön otettu alue voisi olla esim. ampuma-alue.

Asuinrakennuksen piha-aluetta koskeva kotirauha ei voi ulottua piha-alueen ulkopuolelle (. Asuinrakennuksen https://www.openstreetmap.org/way/760744138 pohjoispuolella kulkeva tie ei sijaitse piha-alueella, joka erottuu ilmakuvassa nurmikoituna ja rakennusten sekä puiden ja muiden istutusten rajaamana alueena. Ilmakuvasta ei erotu piha-aluetta ympäröivä kivimuuri, joka myös rajaa piha-aluetta.

Kirjoittamani perustuu rikoslain 24. luvun pykäliin 1 ja 3 ja kyseisen luvun ja pykälien lain esivalmisteluihin, sekä Suomen ympäristön julkaisuun ” Jokamiehenoikeudet ja toimiminen toisen alueella. Lainsäädäntöä ja hyviä käytäntöjä”.